Els guanyadors del Cante de las Minas 2017 van actuar el divendres al Port de Sagunt
11 de setembre 2017

![Imagen 1](/media/xczkkelr/90-img_5989_m1.jpg)![Imagen 2](/media/1vgdsgqg/90-img_6067_m2.jpg)

Divendres passat els jardins del Casino Recreatiu i Cultural Port Sagunt van acollir l'actuació del guanyador de la Lámpara Minera 2017 del Festival Internacional del Cante de las Minas, Alfredo Tejada, y el guanyador del premi Filón al millor instrumentista flamenc, Sergio Ruiz.

 ![](/media/v5yn0h4m/89img_6101_c1.jpg)

![](/media/mblahzwl/90-img_6026_c2.jpg) 

Amb esta actuació es tanca la programació del festival Sagunt a Escena Off Romà en una nit plena d'art, màgia i flamenc en la qual, a més, es va rendir un emotiu homenatge a Javier Pérez Rosado, impulsor de les proves selectives que es celebren en el municipi des de fa 11 anys. L'alcalde de La Unión, Pedro López, va fer lliurament d'un diploma commemoratiu a l'alcalde de Sagunt, Quico Fernández, a més d'oferir a l'Ajuntament de Sagunt la possibilitat que el pròxim any accepte el guardó Pencho Cros a la difusió del flamenc. Així mateix, la Casa Cultural de Andalucia de Puerto de Sagunto i el Grupo Flamenco en Sagunto van rebre el reconeixement de Pedro López, qui també va fer lliurament d'una placa commemorativa a la vídua de Javier Pérez.

![](/media/uu2pxtjj/90-img_6005_c3.jpg) 

![](/media/w5cmkgtg/90-img_6022_c4.jpg) 

L'esdeveniment va comptar amb una gran participació i un públic molt implicat durant tota la nit. A la cita va assistir l'alcalde de l'Ajuntament de Sagunt, Quico Fernández; el regidor de Cultura i Educació, José Manuel Tarazona; la regidora de Medi ambient, Teresa García; el regidor d'Esports, Miguel Chover; l'alcalde de l'Ajuntament de La Unión i president executiu de la Fundació Cante de las Minas, Pedro López, junt a regidors i regidores de l'Equip de Govern. També va assistir el director de Sagunt a Escena, Juanvi Martínez Luciano; la exalcaldesa de Sagunt Gloria Calero; el exrector de la UPV i exconseller Justo Nieto, i representants del Grupo Flamenco en Sagunto i de la Casa Cultural de Andalucia.

  
L'alcalde de Sagunt va agrair el gran acolliment del poble de La Unión al que considera “**un poble germà gràcies a esta unió que hem forjat, i que té molt futur, perquè no és una unió que naix de la voluntat d'alcaldes i polítics, sinó que té la seua base en la força de la gent que es troba a través de les relacions personals o de la música, que és el llenguatge universal**”. També va voler agrair la implicació de la Generalitat i la Conselleria de Cultura, especialment del director del festival Sagunt a Escena “**per haver tingut la sensibilitat d'entendre la importància que per a nosaltres té el Cant de les Mines, així com de poder tancar el festival amb este acte i ací en el Casino, en Port de Sagunt, com un colofó que també serveix d'homenatge a Javier Pérez, amb qui hem passat moltes nits de flamenc, i sempre ell insistia en la necessitat que este festival continuara, que açò era molt important, i així ho hem entés per damunt de qualsevol altra consideració**”.

  

“**La música, com bé he dit, és un llenguatge universal, i naix del cor com és el flamenc, una música de passió, humana, que és la que ha pogut unir a ciutats com La Unión i Sagunt, i a moltes altres persones de sensibilitats diferents. Hui és un dia molt especial en el qual vull agrair, de nou, a tothom que està ací, i que algú puga sentir i veure que eixe compromís que teníem l'estem complint, que és l'important**”, va concloure Fernández.

  

![](/media/njolm3pz/90-img_6064_c5.jpg)

![](/media/zi1kdqre/90-img_6073_c6.jpg) 

![](/media/dbqgwqcy/90-img_6085_c7.jpg) 

![](/media/jr3fyap3/90-img_6092_c8.jpg) 

​

*   [](http://www.facebook.com/sharer.php?u=https://aytosagunto.es/va/actualitat/els-guanyadors-del-cante-de-las-minas-2017-van-actuar-el-divendres-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/els-guanyadors-del-cante-de-las-minas-2017-van-actuar-el-divendres-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-guanyadors-del-cante-de-las-minas-2017-van-actuar-el-divendres-al-port-de-sagunt/ "Linked In")
*   [](mailto:?body=https://aytosagunto.es/va/actualitat/els-guanyadors-del-cante-de-las-minas-2017-van-actuar-el-divendres-al-port-de-sagunt/)